Spørsmål til smågruppene uke 46 og 47

Les Matteus 13. 44-46 om Skatten og perlen.

Ta en runde og si hva som beveget seg i deg da du hørte teksten.

I talen om å forenkle livet poengterte Torbjørg Oline at lignelsen forteller at de solgte alt for å få det de egentlig ønsket seg; skatten og perlen. De gav avkall på noe, for å få noe de regnet som mer verdifullt. På hvilken måte kan Jesus og Guds rike være/bli vår skatt og vår perle?

Hvordan tenker du at du kan forenkle livet for å gi Jesus mer plass?

Kan dere finne en praksis hver der dere til neste gang skal ha forsøkt å forenkle/rydde/gi plass til Jesus?

Be gjerne den Hellige ånd om å vise deg Jesus de neste ukene, gjennom Ordet, gjennom disse mine minste eller på andre måter.

Om gruppen ønsker det, snakk om hvordan moderne slaveri angår oss som kristne. For mer informasjon om tematikken se globaluke.no Husk YRM-podden om dette som kommer snart.

Til slutt; vi er mange barn i BT-kirka i høst, vi trenger sårt flere øyne som ser, flere voksne som kan være til stede og skape trygghet, kjenne barna ved navn og hjelpe med aktiviteter. Hvem på gruppa vil joine BT-kirka teamet? (for det haster med flere ledere nå!)